CELEX: 62016TN0636
Language: sl
Date: 2016-09-05 00:00:00
Title: Zadeva T-636/16: Tožba, vložena 5. septembra 2016 – Starbucks in Starbucks Manufacturing Emea/Komisija

12.12.2016   
            
            
               SL
            
            
               Uradni list Evropske unije
            
            
               C 462/25
            
         Tožba, vložena 5. septembra 2016 – Starbucks in Starbucks Manufacturing Emea/Komisija
   (Zadeva T-636/16)
   (2016/C 462/32)
   Jezik postopka: angleščina
   
      Stranke
   
   
      Tožeči stranki: Starbucks Corp. (Seattle, Washington, Združene države) in Starbucks Manufacturing Emea BV (Amsterdam, Nizozemska) (zastopniki: S. Verschuur, M. Petite in M-A. Stroungi, odvetniki)
   
      Tožena stranka: Evropska komisija
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               razglasi ničnost členov od 1 do 4 Sklepa Komisije z dne 21. oktobra 2015 o državni pomoči SA.38374 (2014/C ex 2014/NN), ki jo je Nizozemska izvajala v korist podjetja Starbucks (v nadaljevanju: izpodbijani sklep);
            
         
               —
            
            
               podredno, razglasi ničnost člena 2(1) izpodbijanega sklepa, in
            
         
               —
            
            
               Komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata tri razloge.
   
               1.
            
            
               Prvi tožbeni razlog: Komisija je kršila člen 107(1) PDEU s tem, da je napačno uporabila pravo in storila očitno napako pri presoji v zvezi z razlago in uporabo referenčnega okvira za namene presoje, ali je bila z VCS (vnaprejšnji cenovni sporazum) podeljena selektivna prednost.
            
         
               2.
            
            
               Drugi tožbeni razlog: Komisija je kršila člen 107(1) PDEU s tem, da je napačno ugotovila, da je bila z VCS podeljena prednost, zaradi česar je večkrat napačno ugotovila dejansko stanje in storila očitne napake pri presoji, da ni izvedla skrbnega in nepristranskega preizkusa ter da ni podala ustrezne obrazložitve.
            
         
               3.
            
            
               Tretji tožbeni razlog: Komisija je kršila člen 16 Uredbe Sveta (EU) 2015/1589 (1) s tem, da je napačno ovrednotila domnevno pomoč, zaradi česar je napačno uporabila pravo in storila očitno napako pri presoji.
            
         
      (1)  Uredba Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL L 248, str. 9).